open-index/open-wikipedia-markdown huggingface dataset:
Outbreak – I faresonen

***Outbreak*** er en amerikansk film med Dustin Hoffman, Rene Russo, Morgan Freeman og Kevin Spacey fra 1995. Filmen ble regissert av Wolfgang Petersen og hadde i tillegg skuespillere som Cuba Gooding Jr., Donald Sutherland og Patrick Dempsey med.

## Sammendrag
I 1967 oppdages et virus kalt "Motaba" som forårsaker dødelig feber, i den afrikanske jungelen. Amerikanske myndigheter ønsker å holde viruset hemmelig, og offiser Donald McClintock og William Ford ødelegger hele området der flere amerikanske soldater ble smittet. 28 år senere blir oberst Sam Daniels, en virolog fra U.S. Army Medical Research Institute of Infectious Diseases, sendt for å undersøke et virus-utbrudd i Zaire. Daniels og hans mannskap, oberstløytnant Casey Schuler (spilt av Kevin Spacey) og Major Salt (spilt av Cuba Gooding Jr.) skal samle informasjon før de reiser tilbake til USA. Offiser Wlliam Ford, nå brigadiergeneral og Daniels overordnede offiser, avviser Daniels sin bekymring for at viruset kommer til å spre seg.

Betsy, en ape som er smittet med viruset, blir smuglet til USA. James "Jimbo" Scott, ansatt ved et laboratorium som driver med dyreforsøk, blir smittet når han stjeler Betsy og slipper apen løs i skogen utenfor Cedar Creek, California. Under en flyreise til Boston utvikler Jimbo symptomer, og smitter kjæresten Alice. Deres sykdom blir undersøkt av Dr. Roberta Keough som var eks-kone til Sam Daniels. Både Jimbo og Alice dør av viruset. Viruset muterer raskt, blir luftbåren, og flere mennesker blir smittet. Sam Daniels flyr til stedet, mot ordre fra William Ford, og slutter seg til Keoughss team sammen med Schuler og Salt. Militæret setter hele området i karantene. Schuler blr smittet når drakten hans blir ødelagt.

Daniels innser at William Ford var klar over viruset før dette utbruddet. Daniels får vite om militærets plan om å bombe Cedar Creek, ødelegge hele byen og alle dens innbyggere, for å hindre at Motaba sprer seg til en pandemi av gigantiske proporsjoner. Donald McClintock, nå en general, ønsker å skjule virusets eksistens og bruke den som biologisk våpen. For å hindre at Daniels finner en kur, beordrer McClintock ham arrestert som en bærer av viruset. Daniels og Salt stikker av, og skaper et antiserum, men McClintock ønsker fremdeles å ødelegge hele området. De overtaler besetningen på bombeflyet om å detonere bomben over vann og unngå byen. Før McClintock kan beordre en ny bombing, arresterer William Ford ham. Filmen ender med at alle innbyggerne i Cedar Creek blir kurert.

## Skuespillere
* Dustin Hoffman som Sam Daniels
* Rene Russo som Robby Keough
* Morgan Freeman som General Billy Ford
* Kevin Spacey som Casey Schuler
* Cuba Gooding jr. som Major Salt
* Donald Sutherland som General Donald McClintock
* Patrick Dempsey som Jimbo Scott
* Zakes Mokae som Dr. Benjamin Iwabi
* Malick Bowens som Dr. Raswani
* Susan Lee Hoffman som Dr. Lisa Aronson
* Benito Martinez som Dr. Julio Ruiz
* Bruce Jarchow som Dr. Mascelli
* Leland Hayward III som Henry Seward
* Daniel Chodos som Rudy Alvarez
* Dale Dye som oberst Briggs
* Kara Keough som Kate Jeffries

## Eksterne lenker
*
Den internasjonale dagen mot homofobi, transfobi og bifobi

**Den internasjonale dagen mot [[homofobi]], [[transfobi]] og [[bifobi]]** er en internasjonal dag arrangert til støtte for homofile, transpersoner og bifile og for å kjempe mot fordommer og diskriminering mot dem. Dagen blir markert 17. mai hvert år. Dagen støttes av internasjonale organisasjoner som FN, EU og en rekke land, herunder Norge.

## Historie
Dagen ble foreslått i 2004. Louis-Georges Tin var sentral i initiativet, som fikk støtte fra en rekke LHBT-organisasjoner som International Lesbian and Gay Association (ILGA), International Gay and Lesbian Human Rights Commission (IGLHRC), World Congress of LGBT Jews, og Coalition of African Lesbians. Dagen ble første gang markert i 2005. Den første markeringen fant sted femten år etter at Verdens helseorganisasjon strøk homoseksualitet fra listen sin over sinnslidelser. Den hendte også ett år etter at den amerikanske delstaten Massachusetts ga homofile lov til å gifte seg på lik linje med heterofile.

## Fotnoter

## Referanser

 


## Eksterne lenker
*
University of Pittsburgh

**University of Pittsburgh** (ofte kalt **Pitt**) er et uavhengig, delstatstilknyttet universitet med forskningsfokus i Pittsburgh i delstaten Pennsylvania, USA. Det ble opprettet i 1787 og er blant de eldste lærestedene i USA. Det er tre tilleggs-campuser på ulike steder i Pennsylvania. Store deler av campus har status som National Historic District.

## Vaksinearbeid
Her ble det på 1950-tallet gjort avgjørende pionerarbeid ved utviklingen av vaksinen som ble satt inn mor poliomyelitt, under ledelse av professor Jonas Salk. University of Pittsburgh Medical Center er fortsatt et ledende forskningsmiljø innen medisin i USA, og universitetet har generelt høye rangeringer på en rekke felt.

**Koronavirusarbeid:** University of Pittsburgh samarbeider (september 2020) med Institut Pasteur i Paris og med det amerikanske legemiddelfirmaet MSD om utviklingen av en kandidatvaksine til bruk mot Covid-19. Dette er en av vaksinene Norge kan få tilgang til gjennom den globale COVAX-alliansen, dersom vaksinen faktisk lykkes.

## Campuser
Lærestedene er:
*University of Pittsburgh (1787) – 26&nbsp;860 studenter
*University of Pittsburgh at Johnstown, PA (1927) – 3&nbsp;142 studenter
*University of Pittsburgh at Bradford, PA (1963) – 1&nbsp;319 studenter
*University of Pittsburgh at Greensburg, PA (1963) – 1&nbsp;796 studenter

Skolene ved UoP er:
*School of Arts and Sciences 
*College of Business Administration 
*Joseph M. Katz Graduate School of Business 
*School of Dental Medicine 
*School of Education 
*Swanson School of Engineering 
*College of General Studies 
*School of Health and Rehabilitation Sciences 
*University Honors College 
*School of Information Sciences 
*School of Law 
*School of Medicine 
*School of Nursing 
*School of Pharmacy 
*Graduate School of Public & International Affairs (GSPIA) 
*Graduate School of Public Health 
*S*chool of Social Work

Ved universitetet var det 33&nbsp;117 studenter og 2&nbsp;670 vitenskapelig ansatte i 2006, og samme året var skolepengene i gjennomsnitt US$ 11&nbsp;500 for studenter folkeregistrert i Pennsylvania, avhengig av studiested. Studiene gis opp til doktorgradsnivå i Pittsburgh og bachelornivå ved de tre andre lærestedene.

Nobelprisvinner Wangari Maathai er tidligere student ved *Pitt*.

University of Pittsburgh Library System har i alt 4,8 millioner boktitler.

## Referanser


## Eksterne lenker
*
Pavlovsk (St. Petersburg)

**Pavlovsk** (russisk: Па́вловск) er en by underlagt den føderale byen St. Petersburg i Russland. Den ligger rundt 30&nbsp;km sør for sentrum av St.&nbsp;Petersburg, og like sør for Tsarskoje Selo. Innbyggertall: 14&nbsp;960 (folketelling 2002).

Byen ble bygd opp rundt Pavlovsk-palasset, et av den russiske keiserfamiliens mest storslåtte residenser. Den er en del av verdensarvstedet St. Petersburgs historiske bysentrum og den tilhørende gruppen minnesmerker.

## Paul Is palass
Byens historie startet i 1777 da Katarina II gav et landområde på rundt 362 desjatina langs elva Slavjanka til sin sønn Paul i forbindelse med fødselen til hans første barn, og byen er oppkalt etter Paul.

I 1780 fikk den fasjonable skotske arkitekten Charles Cameron ansvaret for byggevirksomhetene i Pavlovsk. Hans nyklassisistiske design for det store palasset ble godkjent av Paul to år senere. Rundt palasset ble det bygget en enorm engelsk park, med mange templer, kolonnader, bruer og statuer.

Da Paul besteg tronen som Paul I i 1796 var bosetningen ved palasset stor nok til å få byrettigheter. Etter Pauls død ble palasset residens for hans enke, Maria Feodorovna. Det havnet deretter under Konstantinovitsj-grenen av Romanov-dynastiet.

## Senere historie
Før revolusjonen var Pavlovsk favoritt-sommerstedet for velstående innbyggere i den russiske hovedstaden. Livet blant Pavlovsks *datsjniki* ble beskrevet av Dostojevskij i hans roman Idioten. 

Russlands første jernbane ble åpnet mellom St. Petersburg og Pavlovsk 10. oktober 1837. Jernbanen ble bygget av Franz Anton von Gerstner. Jernbanestasjonen ble brukt som en slags konserthall, hvor celebriteter som blant annet Johann Strauss d.y., Franz Liszt og Robert Schumann opptrådte. Mange av Strauss' beste arbeider ble til rundt den tiden han holdt sine konserter der. Den imponerende *Vauxhall-paviljongen* ble også brukt for å trekke kunder til jernbanen. Paviljongens berømmelse førte etter hvert til at ordet «Vokzal» ble en del av det russiske språk i betydningen «stor jernbanestasjonsbygning».

Pavlovsk-palasset er sannsynligvis det best bevarte av de russiske keiserresidensene utenfor hovedstaden. Palassets overdådige nyklassisistiske interiør ble omhyggelig restaurert etter den store brannen i 1803. Skadene som ble påført palasset under den tyske okkupasjonen i 1941&ndash;1943 var betydelig, men ikke så ødeleggende som tilfellet var med Peterhof og Tsarskoje Selo.

## Referanser


## Eksterne lenker
* 
* Pavlovsk palass og park – av Kutsjumov
* Pavlovsk – informasjon om hagens historie og design
* Høstbilder fra Pavlovsk
* Bilder fra Pavlovsk-parken
* Foto (1024x768), Pavlovsk-palasset
* Foto (1024x768), Pavlovsk-parken
*
Talgkjertel

**Talgkjertler** (latin: *glandulae sebacea*) er små kjertler som finnes i huden hos pattedyr. Oppgaven til talgkjertlene er å forhindre en uttørking utenfra, samtidig som den demper fordampingen fra kroppen. Hudtalgen gjør de ytterste hudcellene myke og læraktige. De er også med på å beskytte huden mot fuktighet utenfra. Talgkjertlene beskytter hornlaget mot bl.a. fuktighet, tørke, kjemikalier og stråler når cellene løser seg opp. Talgen smører håret og hudoverflaten.

Talgkjertler finnes overalt på huden, bortsett fra på føttene og håndflatene. Dersom talgen fjernes fortere enn den dannes med stadig vasking eller dusjing, kan hudcellene bli tørre, stive og sprekke opp slik at det dannes åpninger nedover i huden som gir eksemer, allergier, kjemisk irritasjon og soppinfeksjoner.

Svært mange unge menn opplever at de får talgkjertler på pung og penis. Dette er vanligvis talgkjertler med trange eller stengte utløpskanaler. De kan ikke fjernes med medisin eller annen behandling. De går som regel over etter noen år, det varierer veldig fra person til person hvor lenge man har dem, og hvor mye man har av dem.

## Se også
*Svette
*Hud
Kingsley Umunegbu

**Kingsley Ebere Umunegbu** (født 28. oktober 1989 i Zaria) er en nigeriansk fotballspiller som spiller for den italienske klubben Ospedaletto Euganeo.

Umunegbu debuterte for Milan i en Coppa Italia-kamp mot Catania 20. desember 2007, da han kom inn som innbytter for Willy Aubameyang ved pause. Han lyktes imidlertid aldri å spille seg til en plass på laget og var mye på utlån mens han hadde kontrakt i klubben.

Han har to mål på fem landskamper for .

## Referanser


## Eksterne lenker
* 
* La Gazzetta
Anders Johansen (fotballdommer)

**Anders Johansen** (født 17. juni 1982) er en norsk fotballdommer som representerer Brevik Fotball. Han begynte å dømme i 1998 og har vært dommer i Adeccoligaen siden 2008.

## Referanser

## Eksterne lenker
*
Hodfeltet

**Hodfeltet** (blokk 2/11) er et norsk oljefelt i sørlige del av Nordsjøen. Feltet ligger 13 kilometer sør for Valhall, og havdypet i området er 72 meter. Operatør pr. 2017 er Aker BP.

## Historie
Utvinningsløyve 033 for blokken ble tildelt i 1969. Hodfeltet ble oppdaget i 1974 og ble av Stortinget godkjent utbygd 26. juni 1988. 30. september 1990 startet produksjonen, og pr. 31. desember 2006 er det utvunnet 8,5 millioner Sm³ olje, 1,5 milliarder Sm³ gass, og 0,2 millioner tonn NGL. Plan for utbygging og drift (PUD) for Hod sadel ble godkjent 26. juni 1994. Lisensperioden for Hod utløp i 2015, men ble forlenget.

Hod var den første ubemannede produksjonsplattformen i Nordsjøen.

## Utbygging
Hod består av tre strukturer i krittbergarter: Hod Vest, Hod Øst og Hod Sadel. Feltet er utbygd med en ubemannet brønnhodeplattform som fjernstyres fra Valhall feltsenter. Plattformen har 10 liggeplasser, men er normalt kun dagbemannet 1 til 2 ganger i uken. Hele plattformen veier omkring 3&nbsp;950 tonn og er konstruert med tanke på at boringen skal utføres av oppjekkbare borerigger. Hod Sadels fire brønner ble boret fra Valhall feltsenter, og produksjonen går ikke innom Hod-plattformen.

I 2020 søkte Aker BP om å videreutvikle feltet med en ny, normalt ubemannet plattform, Hod-B, som vil fjernstyres fra Valhall Feltsenter. Plattformen er under bygging hos Aker Solutions Verdal og vil bli installert på feltet sommeren 2021. First oil er forventet i Q1-2022.

Hods forsyningsbase er Tananger og betjenes i samarbeid med Valhall-feltet.

## Produksjon
Utvinningen foregår ved trykkavlastning, og siden 2001 har gassløft vært benyttet i den viktigste brønnen for å øke produksjonen. Et pilotprosjekt for vanninjeksjon ble startet i 2006 for å undersøke om dette kan være en metode for å øke mengden på utvinnbare ressurser i feltet. Hod-plattformen har 8 brønnslisser, og kapasitet til å produsere 34&nbsp;650 fat i døgnet.

All gass, NGL og olje går til Valhall for prosessering. Gassen går derfra til Emden i Tyskland via rørledningen Norpipe. Olje og NGL blir transportert via rørledning til Ekofisk og derfra videre til Teesside i England.

Hod-plattformen har ikke produsert siden 2013, og i 2015 søkte BP om å få avvikle feltet og plattformen vil bli fjernet innen 2026.

Det vil bli nye borekampanjer ved hjelp av oppjekkbar borerigg når Hod-B er installert.

## Operatør
Operatør på Hodfeltet var BP Norge. I 2016 overtok Aker BP som operatør.

## Rettighetshavere

* Aker BP ASA: 90%
* Pandion Energy AS: 10%

## Kilder
* Fakta 2007 norsk petroleumsverksemd ISSN 1504-3398 – Utgitt av Olje- og energidepartementet og Oljedirektoratet. Internett-versjon (35 MB pdf) Besøkt 7. mars 2015
*Norsk Petroleum - Felt: Hod Besøkt 31. juli 2017
*Aker BP: Hod  Besøkt 9. november 2017
Østbanen (Danmark)

**Østbanen** er en dansk 46,2&nbsp;km lang jernbane som går mellom Køge og det sydøstlige Sjælland. Den ble opprettet i 1879 og ble opprinnelig drevet av *Østsjællandske Jernbaneselskab*, strekningen mellom Fakse og Fakse Ladeplads av *Faxe Jernbane*. Østbanen var inntil 1. januar 2009 en del av Lokalbanen A/S og Hovedstadens Lokalbaner A/S, men er i dag del av Regionstog A/S og inkluderer også sidebanen mellom og Hårlev og Rødvig. Østbanens sporvidde er 1435&nbsp;mm og skinnegangen er lagt med 37&nbsp;kg/m skinner, mens Regionstogs øvrige skinnegang har høyere skinnevekt. Banen ble kraftig opprustet i 2009, men på grunn av ekstreme vinter- og kuldeforhold har ferdigstillelsen av banen vært utsatt. Forhandlinger om kjøring i 100&nbsp;km/t med 37&nbsp;kg/m skinnegang har pågått lenge, men pr. april 2010 kjøres det med redusert hastighet da tillatelse for trafikk i 100&nbsp;km/t ikke er gitt av Banestyrelsen. I oktober 2009 ble banens Y-tog erstattet med 5 nye Lint-togsett. Det gamle materiellet er hensatt på Hårlev og Rødvig i påvente av salg eller hugging. Østbanen var siste jernbane øst for Storebelt som hadde Y-tog.

Alle stasjonene langs banene ble tegnet av Heinrich Wenck.

## Linjekart

|}

## Kilder
* Regionstogs kjøreplaner
* Eisenbahn- und Verkehrsatlas von Europa, J. J. Arnd, Leipzig 1897.
Blackstratblues

**Warren Mendonsa** (født 1979) er en gitarist, komponist og produsent bedre kjent under artistnavnet **Blackstratblues**.

## Liv og virke
Mendonsa begynte å spille gitar i en alder av 15 år. Han spilte rytmegitar med noen kamerater og rundt 1997&ndash;1998 var han med og dannet bandet Zero. Bandet ble etterhvert populære i India.

Ved siden av å spille i Zero spilte Mendonsa inn en del instrumentaler. Disse ble populære på enkelte musikk- og gitarforaer på Internett. Mendonsa var også en ettertraktet studiogitarist og lydtekniker i Bombay, hvor han blant annet jobbet med film-soundtrack og reklamemelodier.

I 2004 flyttet Mendonsa til Auckland i New Zealand. I Auckland begynte han å jobbe med instrumentalt solomateriale. Debutalbumet hans, "Nights in Shining Karma", ble sluppet 18. april 2007 som gratis, nedlastbare digitale musikkfiler på hjemmesiden hans. Også for dette fikk Mendonsa ros på noen musikk- og gitarforaer på Internett.

## Eksterne lenker
* 
* 
* 
*
Guiro

**Guiro** eller **Güiro** er et latinamerikansk rytmeinstrument, spesielt utbredt i kubansk folke- og populærmusikk, og musikkformer beslektet med disse.

Guiroen består i sin tradisjonelle form av en uthulet kalebass (gresskar med hardt skall) hvor det er skåret inn riller på en av sidene. Man bruker så en stikke eller pinne for å stryke over disse rillene, og får med det en skrapende og gjennomtrengende lyd.

Moderne guiroer produseres gjerne i tre, metall eller plast.

## Bilder

Bilde:FrogShapedGuiro.jpg|Thailandsk padde-formet guiro.
Bilde:Guiro.jpg|Guiro fra Puerto Rico.

Bilde:Modern fibreglass guiro.jpeg|Moderne guiro i glassfiber
Héctor Valdez Albizu

**Héctor Valdez Albizu** (født 10. november 1947) er sentralbanksjef i Den dominikanske republikks sentralbank (BCRD). 

Han har hatt denne stillingen siden 2004, men har også tidligere hatt samme stilling; fra 1994 til 2000. Han har også skrevet mange utgivelser innen økonomifaget. 

## Utdanning
I 1971 fikk Albizu sin bachelorgrad innen Økonomi fra Universidad Autónoma de Santo Domingo. Etter dette tok han hovedfag ved Institutt for samfunnsfag ved Universidad Católica de Chile. Hans fagområde der var primært knyttet til sosiale aspekter ved økonomisk utvikling, reformer ved latinamerikanske universiteter og jordeier-landbruks-reformen i 1966&ndash;67. Etter dette flyttet han til Washington D.C., for å fortsette sitt arbeide ved Det internasjonale pengefondets *Institutt for Spesialiserte Studier* som spesialist innen pengepolitikk, offentlige finanser og utformingen av penge- og finansprogrammene i 1974 til 1977. Til slutt returnerte han til Den dominikanske republikk, for å studere og forske videre ved Organisasjonen av amerikanske stater, sentralbanken og *Advanced Studies Investigation Center*.

## Karrieren innen BCRD
Albizu begynte å jobbe ved BCRD i 1970, som teknisk assistent i avdelingen for økonomisk forskning. Senere, fra 1984 til 1986 var han direktør ved samme avdeling. Etter dette har han hatt en mengde ledende stillinger innenfor sentralbanken. Etter to år som viseadministrerende direktør ved sentralbanken (1991–93) ble han 4. januar 1993 utnevnt til "Administrador General" (adm.dir.) for banken Banco de Reservas. Denne stillingen hadde han fram til 31. august 1994 da han første gang ble utnevnt til sentralbanksjef for BCRD. Han fikk sin periode forlenget i 1996 av president Leonel Fernández, og ble samtidig utnevnt til statsråd, en stilling han hadde fram til 16. august 2000. 

Etter at to andre sentralbanksjefer styrte banken fra 2000 til 2004; Francisco Guerrero Prats-Ramírez (2000–2003) og José Lois Malkún (2003–2004), ble Albizu 16. august 2004 av president Fernández utnevnt til sentralbanksjef. Denne stillingen innehar han fortsatt.

## Priser
I tillegg til å ha vært et ledende medlem av den dominikanske foreningen for økonomer (CODECO), har Valdez Albizu mottatt en rekke priser for sitt årelange arbeids for økonomisk utvikling, ikke bare i Den dominikanske republikk, men i hele Latin-Amerika. 

I 1996 ble han tildelt en offentlig fortjenestemedalje fra Den dominikanske republikk, og *Gaucho Rioplatense*-prisen fra magasinet *Dirigencia* i Buenos Aires. Han ble stemt fram som *Årets økonom 1997* av den dominikanske foreningen for økonomer, og i 1998 ble han stemt fram som *Årets bankmann* av avisen Listín Diario. I 1999 ble han utnevnt til *Årets leder* av den dominikanske foreningen for sekretærer, og han kom på «Who's Who» sin liste over finansverdens topp 500 personligheter. Det britiske magasinet The Banker kåret ham til *Året sentralbanksjef 2005* for regionen Latin-Amerika.

## Eksterne lenker
* Sentralbankens hjemmeside
* Bilde av Albizu
Liste over ordførere i tidligere Asker kommune

**Liste over ordførere i [[Asker (bygd)|tidligere Asker kommune]]**, fra innføringen av formannskapslovene i 1838 til sammenslåingen med Hurum og Røyken til nye Asker kommune i 2020.

(* Se i lenken til artikkelen til venstre)

## Kilder
*
Ternana Calcio

**Ternana Calcio** er en italiensk fotballklubb fra Terni i Umbria. Klubben ble grunnlagt i 1925. Ternana var det første laget fra Umbria som nådde Serie A. Klubben spiller hjemmekampene sine på Stadio Libero Liberati.

## Kjente spillere
*  Riccardo Zampagna
*  Mario Frick
*  Luis Jiménez
*  Houssine Kharja
*  Alessandro Grandoni
*  Paolo Di Canio
*  Fabrizio Miccoli

## Kjente trenere
*  Cesare Maldini
*  Luigi Del Neri

## Eksterne lenker
*
Dypgang

**Dypgangen** eller **dypgående** på et skips skrog er den vertikale distansen mellom vannlinjen og skrogets bunn (kjølen), inkludert tykkelsen på skroget. Dypgangen, eller hvor dypt skipet *stikker*, avgjør den laveste vanndybden et skip trygt kan navigere i. Dypgangen kan også brukes til å bestemme lastens vekt ombord. Vannets tetthet (salt eller fersk) og skipets bunkerolje må tas med når dypgang beregnes.

## Dynamisk dypgang
Dynamisk dypgang (engelsk: *squad*) oppstår når skip i fart i grunne farvann lager en trykkbølge foran seg som gjør at baugen tipper nedover og akterenden oppover. Skipet kommer av den grunn nærmere bunnen, og det kan innebære større fare for grunnstøting. Denne effekten kan også brukes for å gi større klaring til broer.

## Referanser


## Eksterne lenker
*
Romanos Meloden

**Romanos Meloden** (ca. 485–561) var i sin samtid kjent som én av Østromerrikets største diktere. Han er blitt omtalt som «den kristne Pindar» og som verdenshistoriens største hymnedikter. Hymnegenren Romanos skrev innenfor, kalles *[[kontakion]]*.

## Liv og verk
Romanos vokste opp i Emesa, en hellenisert syrisk by ved Orontes. Etter oppveksten drog han til Beirut og ble viet til diakon i Oppstandelseskirken der. I Anastasios Is regjeringstid kom han til Konstantinopel. Sin storhetstid som dikter hadde Romanos rundt midten av det sjette århundre. Han virket som *melode* (kirkesanger), dikter og komponist ved en kirke viet Vår Frue i Kyrou-kvarteret (dagens Hexi-Maramara.) Vår egen tid kjenner til mer enn 50 geniune Romanos-kontakier, vanligvis på mellom 20 og 30 strofer.

Etter kontakiene å dømme har Romanos foretatt grundige studier av Bibelen, og tekstene vitner om kjennskap til såvel greske hymner og prosahomilier som syriske preken- og hymneformer, særlig Efraim Syrerens.

## Legendens Romanos
Legendens forteller at en julaften Romanos tok del i allnattsvigilien i den store Blachernae-kirken, viste Guds Moder seg for ham. Hun gav ham en skriftrull og bad ham ete den. Etter å ha svelget, trådte han opp på prekestolen og kvad mesterverket *Julehymnen* for første gang. Den samme inspirasjonsepisoden blir vanligvis gjengitt på Romanos-ikoner.

## Litteratur
* Arentzen, Thomas: «Kom og ta del!» Romanos’ Julehymne og dens liturgiske kontekst, *Norsk Teologisk Tidsskrift*, 2/2006
* Arentzen, Thomas: *The Virgin in Song: Mary and the Poetry of Romanos the Melodist*, University of Pennsylvania Press, 2017.
* Hymnen «Maria ved Korset» er oversatt til norsk av Christine Amadou i antologien *[[Østkirken (bok)|Østkirken]]*, 2002
* Gador-Whyte, Sarah: *Theology and Poetry in Early Byzantium. The Kontakia of Romanos the Melodist*, Cambridge University Press, 2017. 
* Grosdidier de Matons: *Romanos le Mélode et les origines de la poésie religieuse à Byzance*, Paris: Éditions Beauchesne 1977
* Johansen: *Betlehem og Golgata: 4 kontakier av hl. Romanos Melodos* (Gjend. & innl. R. Johansen.) Oslo 1977
* Lash: *St. Romanos the Melodist: On the Life of Christ.*, San Francisco: Harper-Collins Publisher, 1995

## Eksterne lenker
St. Romanos Melodens Julehymne
Niklas Henning

**Niklas Henning** (født 6. mars 1964 i Åre) er en tidligere svensk alpinist.

I løpet av karrieren vant han ett renn i verdenscupen, Super-G-rennet i Val-d’Isère 10. desember 1989.

Hans fremste mesterskapsplasseringer var en 10.-plass i kombinasjonen under OL 1998 i Nagano, og en 15.-plass i utfor under VM 1991 i Saalbach.

## Referanser


## Eksterne lenker
*
Pro Patria Calcio

**Pro Patria Calcio** er en italiensk fotballklubb fra Busto Arsizio, Lombardia. Klubben ble grunnlagt i 1919 og spiller i Lega Pro Seconda Divisione. Pro Patria spilte sist i Serie A i 1956. Lagets drakter er hvit og blå-stripete.

## Kjente spillere
*  Tommaso Rocchi

## Trivia
* Pro Patria betyr *for fedrelandet* på latinsk.

## Eksterne lenker
* 
* Fanside
Dekksbredde

**Dekksbredden** på et skip er bredden på dens videste punkt, som regel på midtpunktet av skipets lengde. Generelt sett vil en bredere dekksbredde gi bedre initialstabilitet.
Philip Larkin

**Philip Arthur Larkin** (født 9. august 1922 i Coventry, død 2. desember 1985) var en britisk lyriker, romanforfatter og jazzkritiker. Han arbeidet som universitetsbibliotekar. Larkin betraktes som en av de fremste engelske lyrikerne på siste halvdel av 1900-tallet.

## Referanser


## Eksterne lenker
*
Vestbanen (andre betydninger)

**Vestbanen(e)** kan referere til:

## I Norge
* Vestbanestasjonen i Oslo
* Vestbanene, dvs. jernbanenelinjene vest-nordvest av Oslo, som utgikk fra Vestbanestasjonen.

## I Danmark
*Jernbanestrekningen Vestbanen mellom København og Fredericia i Danmark
*S-togstrekningen Vestbanen mellom København og Høje Taastrup i Danmark
*Varde-Nørre Nebel Jernbane på Jylland i Danmark

## I Antarktis
* Vestbanen (Dronning Maud Land), en morene
Høje Taastrup-banen

**Høje Taastrup-banen** er en dansk S-togstrekning mellom København og Høje Taastrup. Strekningen har en egen trasé langs fjernbanen Vestbanen. Den første delen av strekningen mellom Valby og Glostrup ble åpnet i 1953.

## Kilder
*Banedanmark
37. serierunde i Premier League 2007/08

**37. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 3. mai kl. 13.45 med Manchester United mot West Ham. Videre ble det spilt det fem kamper kl. 16.00 og én kamp kl. 18.15. Den 4. mai ble det spilt det to kamper, og runden ble avslutta 5. mai kl. 17.00 med Newcastle mot Chelsea.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Rick N. Houenipwela

**Rick N. Houenipwela**, også kalt **Rick N. Hou** (født 8. august 1958) er en salomonsk økonom og politiker. Han har siden 2010 vært minister for offentlig tjenesteyting (public service), og var sentralbanksjef i Salomonøyenes sentralbank fra 1993 til 2008.

Han begynte i sentralbanken i 1983, ble visesentralbanksjef i 1988 og sentralbanksjef i 1993. Etter over 25 års tjeneste i sentralbanken, hvorav tre perioder som sentralbanksjef sluttet han i 2008, og ble erstattet av Denton Hehenoro Rarawa. 

Etter at han sluttet i sentralbanken begynte han som rådgiver i Verdensbankens styre i Washington.

Den 4. august 2010 ble han valgt inn i parlamentet på Salomonøyene, for valgkretsen *Small Malaita*, og tiltrådte som minister for offentlig tjenesteyting (*Minister for Public Service).

Houenipwela har studert handel og regnskap ved *University of Technology* i [[Papua Ny-Guinea]], og har en *Graduate Diploma'' fra Australian National University. 

## Referanser
Megascops

se teksten

***Megascops*** er en slekt i uglefamilien (Strigidae) som omfatter 20 arter som er endemiske for Amerika.

## Inndeling
Inndelingen av *Megascops* følger Taxonomy in Flux og er i hovedsak basert på Wink *et al.* (2008) og Fuchs *et al.* (2008b).

Norske navn på artene følger Norsk navnekomité for fugl og er i henhold til Syvertsen *et al.* (2008). Norske navn i parentes er ikke offentlige navn.

* Ugler (Strigiformes)
** Uglefamilien (Strigidae)
*** Striginae, (egentlige ugler)
**** Megascopini, (hvinugler eller kvinugler)
***** *[[Megascops]]*
****** *M. trichopsis*, morseugle
****** *M. clarkii*, panamaugle
****** *M. albogularis*, andesugle
****** *M. choliba*, tropeugle
****** *M. koepckeae*, quechuaugle
****** *M. sanctaecatarinae*, duskugle
****** *M. barbarus*, guatemalaugle
****** *M. cooperi*, krattugle
****** *M. asio*, lundugle
****** *M. kennicottii*, totemugle
****** *M. seductus*, blsasugle
****** *M. guatemalae*, mestisugle
****** *M. roboratus*, maranonugle
****** *M. watsonii*, amazonugle
****** *M. atricapilla*, indianerugle
****** *M. colombianus*, colombiaugle
****** *M. ingens*, tåkeugle
****** *M. petersoni*, lojaugle
****** *M. marshalli*, inkaugle
****** *M. hoyi*, saltaugle

## Referanser




## Eksterne lenker
* 
* Oppdatert taksonomi for fugler fra www.ornitaxa.com
* ''Megascops'' på www.owlpages.com
* ''Megascops''
Caley’s

**Caley's of Norwich Ltd.**, eller bare **Caley's**, er en britisk sjokoladeprodusent plassert i Norwich i Norfolk i England. Selskapet har i de siste årene gått sammen med forsikringsselskapet Norwich Union om å gjøre Norwich til en Fairtrade-by. 

## Historie
### Oppstart
I 1857 åpnet Albert Jarman Caley et apotek i London Street i Norwich hvor han produserte mineralvann. Han utvidet produksjonen, og i 1883 laget han det første sjokoladeproduktet &ndash; drikkesjokolade. Tre år senere begynte han med sjokoladeplater, og under den første verdenskrig ble det utlevert sjokolader av typen *Caley's Marching Chocolate* til alle britiske soldater under navnet «Marcho». I 1932 ble fabrikken oppkjøpt av Mackintosh, men merket Caley's gikk ikke ut før i 1960-årene. Under den andre verdenskrig ble Caley's Norwich-fabrikken bombet av fiendtlige bombefly, men var oppbygd igjen i 1947. Tjueto år senere fusjonertes Mackintosh med Rowntree slik at selskapet ble hetende Mackentree Rowntree, og oppkjøpingen av Nestlé var et faktum i 1988. 

### Nytt selskap
Da Nestlé i 1994 meldte at sjokoladefabrikken i Norwich skulle nedlegges, kjøpte tre tidligere fabrikkledere Caley's-merket samt produksjonsutstyr fra Nestlé for å hindre tap av arbeidsplasser. Det nye merket ble hetende Caley's of Norwich Ltd., og de relanserte de gamle Caley's-sjokoladene. De ble en del av Unicheq-gruppen i 1999 for å kunne utvide seg videre i Storbritannia, og tre år etter åpnet Caley's kaféen Cocoa Cafe i Guildhall i Norwich. 

### Rettferdig handel
Caley's begynte med rettferdig handel, såkalt Fairtrade, i 2005. De begynte med å lage Fairtrade-utgaver av sjokoladedrikker samme året, og året etter var de i gang med utgaver av sjokoladeplatene også. I 2005 begynte Caley's og Norwich Union samarbeidet om å gjøre Norwich til en Fairtrade-by.  

## Eksterne lenker
* Caleys.com &ndash; Offisiell hjemmeside
* Caleys.com &ndash; En kort historie om Caley's of Norwich
Marsboer

**Marsboer** er en betegnelse på fiktive romvesen i eldre science fiction. Navnet har sitt opphav i observasjoner av Mars' overflate som ble feiltolket som kanaler og grøntarealer konstruert av intelligente vesener. Senere undersøkelser har ikke påvist tegn til liv på mars.

Marsboere har vært en gjenganger i litteratur og film gjennom hele 1900-tallet, mest berømt er romanen «Klodens kamp» og filmkomedien *Mars Attacks*. I populærlitteraturen er marsboerne små og grønne, med store hoder og hjerner og har overmenneskelige våpen som for eksempel dødsstråler og lasersverd.

Også i videospillindustrien er marsboere en hyppig brukt ingrediens, et av de nyeste er .
Amazonugle

**Amazonugle** (*Megascops watsonii*) er en ugle i slekten
*[[Megascops]]*.

## Habitat og utbredelse

Amazonuglen finnes i Bolivia, Brasil, Colombia, Ecuador,
Fransk Guyana, Guyana, Peru, Surinam og Venezuela.

Den finnes for det meste i subtropisk og tropisk fuktig skog, samt sumper.

## Referanser


## Eksterne lenker
* 

* Amazonugle på owlpages.com
Guglielmo Stendardo

**Guglielmo Stendardo** (født 6. mai 1981) er en italiensk tidligere fotballspiller.

Stendardo startet karrieren i SSC Napoli i 1997 og har spilt for flere italienske toppklubber, blant annet Sampdoria. 

Hans bror, Mariano Stendardo, spiller for klubben SS Fidelis Andria 1928 i Lega Pro.
 
## Referanser


## Eksterne lenker
* 
* Informasjon om Guglielmo Stendardo
Balsasugle

**Balsasugle** (*Megascops seductus*) er en ugle i slekten
*[[Megascops]]*.  Den er endemisk til Mexico.

## Referanser


## Eksterne lenker
* 

* Balsasugle på owlpages.com
Klikkpatron

**Klikkpatron** (også kalt **dummypatron**) er en innretning for å tørrtrene med et skytevåpen.

## Beskrivelse
Klikkpatron er en patron uten tennhette, krutt og prosjektil. De kommer i flere utførelser, men vanligvis er de laget av gjennomsiktig plast med en fjærbelastet tennhette uten eksplosiver, som tar imot slaget ifra tennstempelet. Ofte er klikkpatronene farget i signalfarger, for å lett kunne gjenkjennes. Klikkpatroner produseres for de vanligste kalibrene, også de med randtenning. Klikkpatroner for randtenningspatroner varer bare et visst antall skudd, før de må byttes ut.

## Hensikt
Hvis man har behov for å trykke på avtrekkeren på et skytevåpen f.eks. ved tørrtrening (skyte uten skarp ammunisjon), ved funksjonstesting eller feilsøking, kan man bruke en eller flere klikkpatroner for å minske slitasje på våpenet. Man hindrer da at metall slår mot metall og slitasje som det kan medbringe etter tid. Innen skytesport brukes klikkpatroner for å oppdage og kurere rykninger skytteren får ved avtrekk. Når man skyter uten kruttladning og rekyl, blir slike tendenser langt tydeligere.

## Kilder
* Oslo Pistolklubb – Tørrtrening (besøkt 14.april 2012)
* Nettavisen – Slik trener du til skyteprøva (besøkt 14. april2012)
TVISTdotten

**TVISTdotten** er en humoristisk 17. mai-avis som har lang historie i Bergen. Avisen ble første gang utgitt i 1936, da under navnet «Lydpotten», men allerede året etter ble navnet endret til *TVISTdotten*. Med unntak av krigsårene har avisen vært utgitt hvert år siden.

Den tar opp aktuelle tema og kjente hendelser gjennom det siste året, med en humoristisk og ironisk vri. Det er ikke sjelden at avisen inneholder artikler med svært liten rot i virkeligheten.

Avisen skrives og distribueres av frivillige studenter tilknyttet studentorganisasjonen Bergen Teknikersamfund.

## Eksterne lenker
* Bergen Teknikersamfund (BTS)
Andesugle

**Andesugle** (*Megascops albogularis*) er en ugle i slekten
*[[Megascops]]*.

## Referanser

## Eksterne lenker
* 
* Andesugle på owlpages.com
Krasnoje Selo

**Krasnoje Selo** (russisk: Кра́сное Село́, oversatt: *vakker landsby*) er en by i St. Petersburg i Russland. Den ligger rundt 25&nbsp;km sørvest for sentrum av St.&nbsp;Petersburg. Innbyggertall: 44&nbsp;081 (folketelling 2002).

Krasnoje Selo ble grunnlagt tidlig på 1700-tallet som en landsby sør for St.&nbsp;Petersburg. I 1764 hadde landsbyen en papirfabrikk, beliggende ved veien til St.&nbsp;Petersburg. På 1800-tallet utviklet Krasnoje Selo seg til å bli en rekreasjonsforstad til hovedstaden, med et stort antall datsjaer og villaer, herunder tsarenes sommerresidenser. 

Byen ligger på jernbanestrekningen St. Petersburg (Baltiske stasjon)–Gattsjina. Strekningen frem til Krasnoje Selo ble åpnet i 1859; videreføringen på vel 20&nbsp;kilometer til Gattsjina fulgte i 1872, dit den fikk tilknytning til den i 1870 bygde strekningen til Tallinn. Det gikk også forbindelse videre mot Warszawa.

I 1884 testet flykonstruktøren Aleksander Mozjajskij sitt tidlige monoplan der, og oppnådde et motorassistert take off eller «hopp» på 60 &ndash; 100&nbsp;meter.

Krasnoje Selo fikk innvilget bystatus i 1925, og ble i 1973 lagt inn under byen Leningrads jurisdiksjon.
## Eksterne lenker
*
Dupplin-korset

**Dupplin–korset** er utskåret, monumentalt piktisk kors som er blitt datert til rundt 800. Det ble først opptegnet av Thomas Pennant i 1769 på fjellsiden i Strathearn i nærheten av Forteviot og Dunning i Skottland. I 2002 ble det tatt vare på av fortidsminneforeningen Historic Scotland og ble plassert i kirken St Serf i Dunning.

Dupplin–korset er høykors, det vil si at det er frittstående steinkors. Mens de er relativt vanlige i Irland, Northumbria og i Dalriada er slike kors ikke tidligere kjent i landområdene til pikterne. Tidlige opptegnelser nevner et annet antagelig tilsvarende kors sto på høydedraget overfor Invermay, også med utsikt utover Forteviot, men dette er nå gått tapt, og opptegnelsene gir ingen detaljer om dets nøyaktige form.

Korset er utskåret fra bergarten gammel rød sandstein, og stående er korset rundt 2,5 meter høyt og 1 meter bredt over korsets armer. Det er skåret inn ulike scener, religiøse, krigsmotiver, og tradisjonelle piktiske dyremotiver. Korset inneholder delvis lesbare inskripsjoner, hvor kun navnet 

:*CUSTANTIN FILIUS FIRCUS* 

kan bli lest i dag. Dette navnet er forstått som en latinsk utgave av navnet til den piktiske kongen fra 800-tallet, Caustantín mac Fergusa (sønn av Fergus), født før 775, død 820.

## Eksterne lenker
* CISP-database entré (Celtic Inscribed Stones Project)
* Site visit details (Historic Scoland )
Konnossement

Et **konnossement** (engelsk: *bill of lading*) er et dokument som utstedes av fraktfører, f.eks. et skips kaptein eller et selskaps spedisjonsavdeling, som erkjenner at de spesifiserte varer har blitt mottatt ombord for å fraktes til en varemottaker på et navngitt sted. Et *gjennomgangskonnossement* involverer bruk av minst to transportformer, som vei, jernbane, luft eller sjø.
Kai (sjøfart)

En **kai** er en konstruksjon i ei havn, ved sjø eller annen vannvei, hvor fartøyer kan legge til for fortøyning og for å frakte last og/eller passasjerer fra eller til land. Ei kai har forbindelser til landbaserte kommunikasjoner, og er som regel utstyrt med tilstøtende lagringsplass for frakt. 

Kaier kan bygges parallelt med strandlinjen, eller som en utstikker eller pir. Høyden er vanligvis minst 0,5 meter over høyeste vannstand, og dybden ved kaia må være tilstrekkelig i forhold til de fartøyer den er ment å betjene. Kaifronten utstyres med fendere for å beskytte fartøyene og kaia mot skader ved sammenstøt.

De fleste større kaier blir i dag bygget i armert betong. Mindre kaier bygges fremdeles i tre, på frittstående pæler. Det finnes også kaier bygget i stål eller mur.

## Se også
*Brygge
*Pir
*Pongtong
*Havn
*Fortøyning
Blagodarnyj

**Blagodarnyj** (russisk: Благода́рный) er en by i Stavropol kraj i Russland. Den ligger ved elva Mokraja Bujvola (ei sideelv til Kuma), rundt 120&nbsp;km øst for Stavropol. Innbyggertall: 34&nbsp;500 (folketelling 2002), 27&nbsp;828 (folketelling 1989).

Den ble grunnlagt i 1782 som landsbyen *Blagodarnoje* (russisk: Благода́рное). Bystatus ble innvilget i 1971.

## Eksterne lenker
* 
* gorodblag.ucoz.ru
Max Bruch

**Max Christian Friedrich Bruch**  (1838–1920) var en tysk komponist og dirigent. I litteraturen skrives navnet hans på flere ulike måter.

Bruch er framfor alt kjent for sin 1. fiolinkonsert og *Skotsk fantasi* for fiolin og orkester.

## Liv og virke
I mars 1852 fikk den da fjortenårige Bruch oppført sin første symfoni i Köln. Samme år vant han med en strykekvartett et fireårsstipend som gjorde det mulig for ham å studere komposisjon hos Ferdinand Hiller og klaver hos Carl Reinecke og Ferdinand Breunung i Köln fra 1853 til 1857. 

Fra 1858 oppholdt Bruch seg hovedsakelig i Leipzig, Bonn og Mannheim til han i 1865 fikk posten som musikkdirektør i Koblenz. Her skrev han sitt kanskje mest kjente verk, *Fiolinkonsert nr 1 i g-moll, op 26*. Mellom 1867 og 1870 var Bruch hoffkapellmester i Sondershausen og i årene etter musikklærer i Berlin, og fra 1873 livnærte han seg som komponist i Bonn. På denne tida knyttet han kontakter med betydelige musikkpersonligheter som Johannes Brahms, Joseph Joachim og Pablo de Sarasate. Fra 1880 til 1883 ledet han Philharmonic Society i Liverpool.

3. januar 1881 giftet Bruch seg med sangerinnen Clara Tuczek (1854-1919). Sammen fikk de fire barn. 

Fra 1891 til 1910 var han professor i komposisjon ved konservatoriet i Berlin. 

Til Bruchs elever kan nevnes Fartein Valen og Ralph Vaughan Williams.

## Komposisjoner
Bruch skrev over 200 musikkstykker, hvor det mest kjente er hans første fiolinkonsert i g-moll, op. 26. Dette verket er en av de mest populære fiolinkonsertene fra den romantiske perioden. En annet av hans kjente komposisjoner er *Skotsk fantasi* for fiolin og orkester, basert på skotske folketoner. Denne dediserte Bruch til fiolinvirtuosen Pablo de Sarasate.

## Litteratur
* 

## Referanser


## Eksterne lenker
* 
* 
* 
*  Joseph Stevenson: «Max Bruch»
* 
* 
* 
;Fritt tilgjengelige partiturer
* 
* 
*
Cyndi Lauper

**Cynthia Ann Stephanie Lauper** (født 22 juni 1953) er en amerikansk vokalist, låtskriver og skuespiller. Tidligere medlem av bandet Blue Angel (1979–1982). 

Særlig i 1980-årene ble Lauper kjent med sanger som cover-låten «Girls Just Want To Have Fun» (hennes gjennombrudd), «Time After Time», «She Bop», «All Through The Night», «True Colors» og «I Drove All Night».

Lauper er kjent for livlig pop med lys, jenteaktig stemme blandet med forskjellige sjangere. Hun er blitt mer mainstream med åra.

Som skuespiller har Cyndi Lauper spilt i filmer, TV-serier samt musikaler. Lauper har blant annet  medvirket i *Life with Mikey*, hvor hun spilte mot Michael J. Fox og hadde et gjestespill i komedien *Mad About You*.

I 1984 fikk Lauper *[[Grammy]]* som «Beste nykommer», og i 1995 *[[Emmy Award]]* for «Beste kvinnelige gjesteskuespiller i en komedieserie» for rollen i *Mad About You*.

Lauper er gift med skuespiller David Thornton og har en sønn.

Cyndi Lauper har solgt til sammen 60 millioner albumer og singler på verdensbasis.

## Diskografi
* 2016: *Detour*
* 2010: *Memphis Blues*
* 2008: *Bring Ya to the Brink*
* 2005: *The Body Acoustic* (samlealbum)
* 2004: *Shine*
* 2003: *At Last*
* 1998: *Merry Christmas...Have a Nice Life*
* 1996: *Sisters of Avalon*
* 1993: *Hat Full of Stars*
* 1989: *A Night to Remember*
* 1986: *True Colors*
* 1983: *She's So Unusual*

## Referanser


## Eksterne lenker
* 
* 
*
Chaitén

**Chaitén** er en by, kommune og hovedstaden i den chilenske provinsen Provincia de Palena. Byen ligger ved munningen til Yelcho-elven og ligger langt Corcovado-gulfen som skiller øya Chiloé fra fastlandet. Vulkanen Chaitén ligger 10 km nordøst for byen. I 2017 hadde kommunen 5071 innbyggere.

## Historie
Chaitén ble fullstendig evakuert for sine innbyggere da vulkanen Chaitén helt uventet fikk utbrudd i mai 2008.

## Referanser


## Eksterne lenker
*
Rune Kjelldahl

**Rune Kjelldahl** (født 16. mars 1960, død 16. juli 2012 ) var ansvarlig redaktør og programleder for den omstridte radiokanalen Nite Rocket. Kjelldahl hadde livesendinger hver natt. Hverdager: 21.00 - 06.00 Helg: 15.00 - 20.00 og 21.00 - 08.00.

Rune Kjelldahl startet med radio på slutten av 1980-tallet. Han var programleder i både Radio OK og i Radio 2 på FM 102. Høsten 1992 ble han redaktør og programleder for  Radio 2 (Sagene MC klubb) som da hadde kun 1 times sendetid per uke etter en nær konkurs. Tirsdager mellom kl. 20:00-21:00. 1. januar 1993 skiftet stasjonen navn til Radio Nite Rocket med fornyet konsesjon og sendetid fra kl. 23:00-06:00. Rune Kjelldahl døde under en sending natt til 16.juli 2012.  

## Referanser
Daryl Hall & John Oates

**Hall & Oates**, er en amerikansk duo fra 1972, bestående av vokalistene Daryl Hall og John Oates. De fikk en stor hit i 1984 med sangen *Out of Touch*, men de er også kjente for sangene «Private Eyes», «Maneater», «Rich Girl», «She's Gone», «Kiss On My List» og «I Can't Go for That (No Can Do)».

## Albumutgivelser
* *Whole Oates* (1972)
* *Abandoned Luncheonette* (1973)
* *War Babies* (1974)
* *Daryl Hall & John Oates* (1975)
* *Bigger Than Both Of Us* (1976)
* *Beauty On A Back Street* (1977)
* *Lifetime* (1978)
* *Along The Red Ledge* (1978)
* *X-Static* (1979)
* *Voices* (1980)
* *Private Eyes* (1981)
* *H2O* (1982)
* *Rock ’n Roll Soul Part 1* (1983)
* *Big Bam Boom* (1984)
* *Live At The Apollo* (1985)
* *Ooh Yeah!* (1988)
* *Change Of Season* (1990)
* *Marigold Sky* (1997)
* *VH1 Behind The Music* (2002)
* *Do It For Love* (2003)
* *Our Kind Of Soul* (2004)
* *Home For Christmas* (2006)
* *The Philadelphia Years – The Definitive Collection Of 1968-1971 Hall & Oates Recordings* (2006)
* *Live at the Troubadour* (2008)

## Referanser


## Eksterne lenker
* 
* 
* 
* 
* Daryl Hall & John Oates German Fan Website
Mekanisk heving

**Mekanisk heving** er en måte å heve en deig på. Mekanisk heving foregår ved at luftbobler blir pisket inn i deigen enten for hånd eller med maskin. På den måten blir det dannet luftbobler inne i deigen. Luftboblene utvider seg når bakverket stekes i ovnen. At hevingen er mekanisk vil si at hevingen blir skapt med kraft. 

Denne måten å heve deiger på brukes blant annet i formkaker der luft blir rørt inn i deigen når fett og sukker røres hvitt. Den kan også brukes i produksjonen av sukkerbrød, der blir luft pisket inn i deigen når egg og sukker piskes til eggedosis.
Kopi Luwak

**Kopi Luwak** er verdens dyreste kaffe. Den produseres på Sumatra i Indonesia. Produksjonen foregår ved at en asiatisk palmesivett, et kattelignende dyr, spiser modne kaffebær (røde), for så å la kaffebærene gå gjennom fordøyelsessystemet. Palmesivetten fordøyer kun kjøttet fra disse bærene, og bønnene kommer derfor helskinnet igjennom. Bønnene er innsatt av enzymer som bidrar til å gi den spesielle smaken. Etter at bønnene er blitt vasket og renset ut av avføringen blir bønnene brent.

Årlig produseres det ca. 250 kg kaffebønner av denne typen.

## Referanser


## Eksterne lenker
* 
* World's most expensive coffee tainted by 'horrific' civet abuse, The Guardian, 19. november 2012
Chaitén (vulkan)

**Chaitén** er en vulkan som ligger 10 km nordøst for byen Chaitén, i Los Lagos-regionen i Chile. Den tidligere kjeglevulkanen fikk plutselig et uventet utbrudd i 2008 etter flere jordskjelv i området.

## Geografi & Geologi
### Lokalisering
Chaitén er en kaldera som måler 3 km i diameter, som er delvis fylt av rhyolitt obsidian lavakjegle. Den ligger vest for den elongerte, isdekkede Michinmahuida vulkanen og 10 km nordøst for byen med samme navn i Los Lagos-regionen, og 1300 km sør for hovedstaden Santiago de Chile. Lavadomen rekker en høyde på 962 moh og en del av denne er uten vegetasjon.

## Vulkanisme
### Historiske utbrudd
Den glassaktige grå obsidianen som var strømmet ut fra vulkanen, ble brukt av førkolumbiske kulturer som råmateriale for artefakter. Vulkanen skal ikke ha hatt noen form for utbrudd på nesten 9-10 000 år. Ifølge Smithsonian's Global Volcanism Project viser karbondatering at utbruddet skal ha skjedd i 7420 f.kr. +/- 75 år Det utbruddet skal imidlertid ha vært eksplosivt og skapt en enorm gassky Utbruddet var så stort at det kastet store mengder masse opp i atmosfæren og etterlot et stort krater over en kilometer bredt.

### 2008

En helt uventet erupsjon på morgenen 2. mai 2008 tvang frem evakuering av ca. 1500 mennesker fra byen Chaitén like i nærheten. Utbruddet sendte aske tyve kilometer opp i luften og dekket landsbyen Chaitén med et tykt lag aske. Chilenske myndigheter erklærte etter dette unntakstilstand i området, og startet evakueringen fra de truede landsbyene rundt. Beskyttelsemasker og ekstra drikkevann ble også sendt til området, da dette ble forurenset av all asken som falt ned. I nabolandet Argentina ble flere byer i regionen Patagonia rammet av askenedfall. Til og med hovedstaden Buenos Aires fikk føling med askenedfall.

Utbruddet fortsatte i dagene etter og områder så langt borte som 6 mil fra vulkanen ble dekket med et lag av 20 cm aske, noe som tvang frem en evakuering av 1&nbsp;000 innbyggere fra byen Futaleufú. 6. mai ble evakueringen strammet til, da aktiviteten av utbruddet ble sterkere, og pyroklastiske strømmer ble observert. Alle sivile, militære og presse ble etter disse nye utbruddene evakuert fra Chaitén og Futaleufu.

En gruppe med amerikanske vitenskapsmenn ble sendt til området for å følge med på luftkvaliteten i området, samt se på risikoen fra kjemikalier som kunne falle ned over de berørte områdene.

Rundt midten av juni 2008 var det snakk om at myndighetene skulle oppheve deler av evakueringen slik at folk skulle få hente sine eiendeler, da vulkanen igjen økte sin aktivitet kraftig 13. juni.

## Referanser


## Se også
* Chaitén
* Minchinmávida
* Liste over vulkaner i Chile

## Eksterne lenker
* 
*  Global Volcanism Program: Chaitén 
*  BBC News: In pictures: Chile volcano erupts (bilder fra utbruddet i mai 2008)
*  Inglaner.com: Fotos y videos de la erupción del volcán chaiten (bilder og film fra utbruddet i mai 2008)
*  TerraDaily: Chilean volcano turns Chaiten into ghost town, 4. mai 2008
*  Dagbladet: Vulkanen blir sintere  (bilder fra utbruddet i mai 2008)
*  Nettavisen: Lyn og lava (bilder fra utbruddet i mai 2008)